2011.gada 7.jūnjiā Noteikumi Nr. 432

Rīgā (prot. Nr. 35 12.§)

**Grozījumi Ministru kabineta 2001.gada 20.marta noteikumos Nr.129 "Ģimnāzijas un valsts ģimnāzijas statusa piešķiršanas un anulēšanas kārtība un kritēriji"**

Izdoti saskaņā ar

Vispārējās izglītības likuma

4.panta 5.punktu

Izdarīt Ministru kabineta 2001.gada 20.marta noteikumos Nr.129 "Ģimnāzijas un valsts ģimnāzijas statusa piešķiršanas un anulēšanas kārtība un kritēriji" (Latvijas Vēstnesis, 2001, 48.nr.; 2004, 124.nr.) šādus grozījumus:

1. Izteikt 3.punktu šādā redakcijā:

"3. Uz ģimnāzijas statusu var pretendēt izglītības iestāde:

3.1. kura piedalās pedagogu tālākizglītības un metodiskā darba pilnveides organizēšanā;

3.2. kuras 10. līdz 12.klasē mācās:

3.2.1. ne mazāk par 180 izglītojamiem – republikas pilsētā;

3.2.2. ne mazāk par 120 izglītojamiem – citā administratīvajā teritorijā;

3.3. kurā iepriekšējos divos mācību gados ne mazāk kā 60 procentiem izglītojamo mācību sasniegumu novērtējums centralizētajos eksāmenos nav bijis zemāks par C līmeni."

2. Izteikt 5. un 5.1punktu šādā redakcijā:

"5. Uz valsts ģimnāzijas statusu var pretendēt izglītības iestāde:

5.1. kuras 10. līdz 12.klasē mācās:

5.1.1. ne mazāk par 250 izglītojamiem – republikas pilsētā;

5.1.2. ne mazāk par 150 izglītojamiem – citā administratīvajā teritorijā;

5.2. kurā iepriekšējos divos mācību gados ne mazāk kā 75 procentiem izglītojamo mācību sasniegumu novērtējums centralizētajos eksāmenos nav bijis zemāks par C līmeni;

5.3. kura veic pedagogu tālākizglītības centra un reģionālā metodiskā centra funkcijas.

5.1 Lai veicinātu latviešu valodas – valsts valodas – statusa nostiprināšanu atsevišķās administratīvajās teritorijās, Ministru kabinets var piešķirt valsts ģimnāzijas statusu izglītības iestādei, kura atrodas šādā teritorijā, ja attiecīgās izglītības iestādes 10. līdz 12.klasē mācās ne mazāk par 180 izglītojamiem (republikas pilsētā) vai ne mazāk par 120 izglītojamiem (citā administratīvajā teritorijā) un ja tā atbilst šo noteikumu 5.2. un 5.3.apakšpunktā minētajiem kritērijiem."

3. Izteikt 6.2.apakšpunktu šādā redakcijā:

"6.2. dokumentus, kas apliecina izglītības iestādes atbilstību šo noteikumu 3.1. un 3.3. vai 5.2. un 5.3.apakšpunktā minētajiem kritērijiem."

Ministru prezidents V.Dombrovskis

Izglītības un zinātnes ministrs R.Broks